Komisijos reglamentas (EB) Nr. 2334/98
1998 m. spalio 29 d.
nustatantis specialias priemones dėl paukštienos, nukrypstant nuo Reglamentų (EEB) Nr. 3665/87, (EEB) Nr. 3719/88 ir (EB) Nr. 1372/95
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo [1] su paskutiniais pakeitimais, padarytais Reglamentu (EB) Nr. 2916/95 [2], ypač į jo 8 straipsnio 12 dalį ir 15 straipsnį,
kadangi Tarybos reglamentas (EEB) Nr. 565/80 [3] su pakeitimais, padarytais Reglamentu (EEB) Nr. 2026/83 [4], nustato eksporto grąžinamųjų išmokų už žemės ūkio produktus išankstinio išmokėjimo bendras taisykles;
kadangi Komisijos reglamentas (EEB) Nr. 3665/87 [5] su paskutiniais pakeitimais, padarytais Reglamentu (EB) Nr. 604/98 [6], nustato bendras išsamias žemės ūkio produktų eksporto grąžinamųjų išmokų sistemos taikymo taisykles;
kadangi Komisijos reglamentas (EEB) Nr. 3719/88 [7] su paskutiniais pakeitimais, padarytais Reglamentu (EB) Nr. 1044/98 [8], nustato bendras išsamias importo ir eksporto licencijų bei išankstinio nustatymo sertifikatų sistemos taikymo žemės ūkio produktams taisykles;
kadangi Komisijos reglamentas (EB) Nr. 1372/95 [9] su paskutiniais pakeitimais, padarytais Reglamentu (EB) Nr. 1009/98 [10], nustato išsamias eksporto licencijų sistemos diegimo paukštienos sektoriuje taisykles;
kadangi nuo 1998 m. rugpjūčio mėnesio antrosios pusės Rusijos rinkoje vyraujančios problemos padarė didelę žalą eksportuotojų ekonominiams interesams ir kadangi tokia padėtis turėjo neigiamos įtakos eksporto galimybėms, numatytoms Reglamentuose (EEB) Nr. 565/80, (EEB) Nr. 3665/87 ir (EEB) Nr. 3719/88;
kadangi dėl to būtina apriboti tokias žalą darančias pasekmes specialiomis priemonėmis ir pratęsti tam tikrus terminus, nustatytus grąžinamosioms išmokoms taikomuose reglamentuose, kad dėl pirmiau nurodytų aplinkybių nepabaigtos eksporto operacijos galėtų būti sureguliuotos;
kadangi nukrypti leidžiančiomis nuostatomis turėtų pasinaudoti tik tie ūkio subjektai, kurie gali įrodyti, visų pirma dokumentais, minimais Tarybos reglamento (EEB) Nr. 4045/89 [11] su paskutiniais pakeitimais, padarytais Reglamentu (EB) Nr. 3235/94 [12], 1 straipsnio 2 dalyje, kad licencijų buvo kreiptasi ketinant eksportuoti į Rusiją;
kadangi atsižvelgiant į įvykius šis reglamentas turėtų įsigalioti nedelsiant ir turėtų būti taikomas nuo 1998 m. rugpjūčio 1 d.;
kadangi šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Šis reglamentas taikomas produktams, išvardytiems reglamento (EEB) Nr. 2777/75 1 straipsnio 1 dalyje, kuriems eksporto licencijos buvo išduotos pagal Reglamentą (EB) Nr. 1372/95 ir kurių 7 langelyje yra įrašyta "Rusija" arba kita šalis toje pačioje kaip ir Rusija grąžinamųjų išmokų zonoje, kaip apibrėžta Komisijos reglamento (EB) Nr. 1516/98 [13] priede.
2. Pastaruoju atveju šis reglamentas taikomas tik tada, jei ūkio subjektas gali įrodyti išduodančiajai institucijai, kad licencijų buvo prašyta ketinant eksportuoti į Rusiją.
Išduodančiosios institucijos vertinimas yra pagrįstas visų pirma komerciniais dokumentais, minimais Tarybos reglamento (EEB) Nr. 4045/89 1 straipsnio 2 dalyje.
2 straipsnis
Licencijos turėtojo prašymu eksporto licencijos, išduotos pagal reglamentą (EB) Nr. 1372/95, kurios kreiptasi iki 1998 m. rugpjūčio 29 d., išskyrus licencijas, kurių galiojimas baigėsi iki 1998 m. rugpjūčio 1 d., galiojimas pratęsiamas 60 dienų.
3 straipsnis
15 % ir 20 % padidinimas, minimas Reglamento (EEB) Nr. 3665/87 atitinkamai 23 straipsnio 1 dalyje ir 33 straipsnio 1 dalies antroje pastraipoje, netaikomas eksportui, vykdomam pagal licencijas, kurių kreiptasi iki 1998 m. rugpjūčio 29 d., jei muitinės formalumai produktus išleisti vartojimui trečiojoje šalyje yra užbaigti po tos datos.
4 straipsnis
Eksportuotojo prašymu produktams, kurių muitinės formalumai buvo užbaigti iki 1998 m. rugpjūčio 29 d. arba kuriems iki to laiko buvo pritaikyta bet kuri priemonė, minima Reglamento (EEB) Nr. 565/80 4 ir 5 straipsniuose, 60 dienų terminas, minimas Reglamento (EEB) Nr. 3719/88 30 straipsnio 1 dalies b punkto i papunktyje ir Reglamento (EEB) Nr. 3665/87 4 straipsnio 1 dalyje ir 32 straipsnio 1 dalyje, pratęsiamas iki 150 dienų.
5 straipsnis
Kiekvieną ketvirtadienį valstybės narės Komisijai praneša produktų, kuriems ankstesniąją savaitę buvo taikytos pirmiau minėtos priemonės, kiekius.
6 straipsnis
Šis reglamentas įsigalioja kitą dieną po paskelbimo Europos Bendrijų oficialiajame leidinyje.
Jis taikomas nuo 1998 m. rugpjūčio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. spalio 29 d.